CELEX: 62014CN0385
Language: fi
Date: 2014-08-12 00:00:00
Title: Asia C-385/14: Ennakkoratkaisupyyntö, jonka Juzgado de lo Mercantil n ° 9 de Barcelona (Espanja) on esittänyt 12.8.2014 – Youssouf Drame Ba v. Catalunya Caixa SA

3.11.2014   
            
            
               FI
            
            
               Euroopan unionin virallinen lehti
            
            
               C 388/4
            
         Ennakkoratkaisupyyntö, jonka Juzgado de lo Mercantil no 9 de Barcelona (Espanja) on esittänyt 12.8.2014 – Youssouf Drame Ba v. Catalunya Caixa SA
   (Asia C-385/14)
   2014/C 388/05
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de lo Mercantil no 9 de Barcelona
   
      Pääasian asianosaiset
   
   
      Valittaja: Youssouf Drame Ba
   
      Vastapuoli: Catalunya Caixa SA
   
      Ennakkoratkaisukysymykset
   
   Koska Espanjan oikeusjärjestelmään kuuluvassa siviiliprosessilain (1) 43 §:ssä säädetään kuluttajan nostaman kanteen käsittelyn siihen saakka, kunnes kollektiivista kannetta koskevassa oikeudenkäynnissä annetaan lainvoimainen tuomio, keskeyttävästä ja menettelyjen aikajärjestykseen liittyvästä vaikutuksesta ja koska kollektiivinen kanne sitoo kuluttajaa, jolla ei ole mahdollisuutta esittää oman etunsa mukaisia väitteitä eikä ehdottaa todistelukeinoja tasavertaisin edellytyksin, on kysyttävä:
   
               1.
            
            
               Voidaanko katsoa, että [Espanjan oikeusjärjestyksessä on säädetty] direktiivin 93/13/ETY (2) 7 artiklan 1 kohdan mukaisesta tehokkaasta keinosta tai menettelystä?
            
         
               2.
            
            
               Missä määrin tämä lykkäävä vaikutus muodostaa esteen kuluttajalle ja on siten vastoin direktiivin 7 artiklan 1 kohtaa silloin, kun kuluttaja vetoaa sopimukseensa sisältyvien kohtuuttomien ehtojen pätemättömyyteen?
            
         
               3.
            
            
               Onko se, ettei kuluttaja pysty toimimaan erillään kollektiivisesti nostetusta kanteesta, direktiivin 93/13/ETY 7 artiklan 3 kohdan vastaista?
            
         
               4.
            
            
               Vai onko päinvastoin katsottava, että siviiliprosessilain 43 §:n lykkäävä vaikutus on sopusoinnussa direktiivin 93/13/ETY 7 artiklan kanssa, koska kuluttajan oikeuksia on pidettävä kyseisellä kollektiivisella kanteella täysimääräisesti suojattuina, kun otetaan huomioon se, että Espanjan oikeusjärjestyksessä on säädetty muista prosessuaalisista mekanismeista, joilla kuluttajan oikeuksiaan voidaan suojata yhtä tehokkaasti, sekä oikeusvarmuuden periaate?
            
         
      (1)  Ley de Enjuiciamiento Civil (LEC)
   
      (2)  Kuluttajasopimusten kohtuuttomista ehdoista 5.4.1993 annettu neuvoston direktiivi 93/13/ETY (EYVL L 95, s. 29).